Лайлачлар

Лайлачлар - эволюцион үсеш вакытында кабырчыклары өлешчә яки бөтенләй беткән, нигездә, сабакчалы күзлеләр отрядыннан җирдә яшәүче үпкә корсагаяклы моллюскларның җыелма төркеме. Рудимент кабырчыгын саклап калдырган лайлачларны ярымлайлачлар ( ) дип йөртәләр.
сулда|мини|376x376пкс|Төрле Британия лайлачлары

 Төзелеш 
уңда|мини|275x275пкс|Deroceras agreste лайлачының төзелеше схемасы 1 - нотум (гәүдә), 2 - мантия, 3 - күз капшагычлары, 4 - тактиль капшагычлар, 5 - үпкә тишеме, 6 - аяк, 7 - аяк кыры.
Лайлачларның гәүдәсе суалчан-яки цилиндрсыман. Ике яклы симметриягә ия, бу симметрияне бер якта урнашкан үпкә тишеме генә боза. Шуышып барганда озынлыгы 15–20 см га кадәр җитә, Татарстанда очраучы төрләр, гадәттә, 5–6 см дан озын түгел. Лайлачларның аркасы ягында аерым бер урынны мантия алып тора.

 Таралу 
сулда|мини|Мехикода җиләк-җимеш ашаучы лайлач
уңда|мини|400x400пкс|Агачтагы лайлачлар (Мәскәү өлкәсе)
250 дән артык төре билгеле, Россиядә — 100 төр тирәсе, Татарстанда 10 нан артык. Күләгәле яфраклы урманнарда, дымлы болыннарда һәм кеше тарафыннан булдырылган яхшы дымланучы урыннарда яшиләр. Төнлә активлар, көндез ышыкка посалар. Аеруча киң таралган үсемлек белән тукланучы формалар агриолимацид (Agriolimacidae) һәм лимацидлар (Limacidae) семьялыкларына керә.
Лайлачлар еш кына читтән кергән төр буларак күп өлкәләрнең җирле фаунасына зыян салалар. Мисал өчен, Үзәк Азиядә лайлачларның 7 адвентив төре очравы билгеле https://ruthenica.net/sites/default/files/2020-02/vol27_081-086_schikov.pdf.
сулда|мини|240x240пкс|Үрчү процессындагы лайлачлар

 Туклану 
Яшь утыртмаларга һәм авыл хуҗалыгы культураларына кыр лайлачлары (Deroceras agreste), челтәрсыман лайлачлар (D. Reticulatum), (Arion bourguignati) һәм башкалар зыян китерергә мөмкин.  

Үсемлек белән тукланучы урман лайлачлары агачлардагы лишайниклар (Limax arborum), гөмбәләр (Arion subfuscus), дымлы биотоплардагы суүсемлекләр, ерткыч лайлачлар — нигездә туфрак суалчаннары, шулай ук моллюскларның башка төрләре белән тукланалар.https://tatarica.org/tat/razdely/priroda/zhivotnyj-mir/lajlachlar Онлайн - энциклопедия Tatarica

 Искәрмәләр 

 Чыганаклар 

  Большой энциклопедический словарь «Биология» / под ред. М. С. Гилярова. М.: Большая Российская энциклопедия, 1998.

 Сылтамалар 

 Моны да карагыз 

Төркем:Зоология
Төркем:Әлифба буенча хайваннар
Төркем:Умырткасызлар
Төркем:Хайваннар
Төркем:Биология